Speusippos

Speusippos (405 pred Kr. – 334 pred Kr.) bol starogrécky filozof, Platónov synovec, ktorý po ňom viedol Akadémiu v rokoch 347 – 339. Patrí k najortodoxnejším platonikom Starej Akadémie: nadväzoval na pytagorovské prvky Platónovho učenia a pestoval hlavne ontológiu, kozmológiu a teológiu.

Speusippos skúmal zhody medzi rôznymi druhmi rastlinnej ríše a živočíšnej ríše. Tiež skúmal vlastnosti čísel od čísla 1 po číslo 10. V jeho učení mali čísla podobný význam ako idey u Platóna: považoval ich za najdokonalejšiu realitu a za predmet rozumového poznania.

Externé odkazy 
 

Platónska akadémia
Grécki filozofi z klasického obdobia
Filozofi starovekého Grécka
Narodenia v 5. storočí pred Kr.
Úmrtia v 4. storočí pred Kr.
Obete samovrážd